Tartus toimunud nõupidamisel arutati usuõpetusega seotud küsimusi.  Kokkukutsumise initsiaatoriks oli Eesti Kirikute Nõukogu (EKN). Nõupidamisest võtsid  osa usuõpetajaid koolitavad teoloogilised kõrgkoolid, Eesti Usuõpetajate Liidu esindajad, siseministeeriumi usuasjade osakonna esindaja ning Riikliku Eksami- ja Kvalifikatsioonikeskuse sotsiaalainete peaspetsialist.  Nõupidamise eesmärgiks oli saada ülevaade religiooniõpetamise arendamisega seotud algatustest eri tegijate hulgas, samuti sõnastada ja välja tuua probleemid ning planeerida ja läbi mõelda tulevased konstruktiivsed sammud.